Държавен вестник, бр. 103, 2004 г., стр. 15

Б Р О Й  103
Д Ъ Р Ж А В Е Н   В Е С Т Н И К
С Т Р .  15
Заключителни разпоредби
§ 1. Постановлението влиза в сила от деня на
обнародването му в “Държавен вестник”.  
§ 2. Изпълнението на постановлението се
възлага на министъра на отбраната.  
За министър-председател:
Пламен Панайотов
За главен секретар на Министерския съвет:
Веселин Даков
Приложение № 1
 към чл. 1
План за организационно изграждане и модер-
низация на въоръжените сили до 2015 г.
Планът за организационно изграждане и модер-
низация на въоръжените сили до 2015 г. е основен
документ за създаването и развитието на способ-
ностите на Въоръжените сили (ВС) на Република
България. Той организира изпълнението на роля-
та, мисиите и задачите на отбраната, произтичащи
от Конституцията и законите на страната, както и
на отговорностите, поети като пълноправен член
на НАТО, и задълженията по международни мно-
гостранни или двустранни договорености. Планът
е естествен завършек на Стратегическия преглед
на отбраната в частта, касаеща Въоръжените сили
на Република България. Основните положения и
параметри на плана отразяват приетата от Минис-
терския съвет и Народното събрание дългосрочна
Визия за развитие и основни параметри за изграж-
дане на въоръжените сили.
Планът за организационно изграждане и модер-
низация на въоръжените сили до 2015 г. е продукт
на съвместната работа на цивилни и военни екс-
перти от Министерството на отбраната (МО), Ге-
нералния щаб на Българската армия (ГЩ на БА) и
от видовете въоръжени сили. Процесът на разра-
ботване на плана беше подпомогнат от консултан-
ти от държави—членки на НАТО, включително от
Командването на въоръжените сили на САЩ в
Европа. Голяма част от информацията, използва-
на за разработване на плана, беше обект на широко
обсъждане от експерти по националната сигурност,
от правителствени и обществени организации на
различни форуми.
Планът за организационно изграждане и мо-
дернизация на въоръжените сили до 2015 г. регла-
ментира организационното изграждане на ВС за
10-годишен период и остава отворен за промени от
Министерския съвет и от компетентните органи за
пълно отразяване на настъпващи изменения в сре-
дата за сигурност и съгласно приетия от НАТО
цикъл за отбранително планиране. Планът подле-
жи на усъвършенстване при запазване на основни-
те параметри, приети от Народното събрание в дъл-
госрочната Визия за развитие и основни парамет-
ри за изграждане на въоръжените сили. 
I. ПОЛИТИКА ЗА СИГУРНОСТ И ОТБРАНА
1. Новата отбранителна политика в контекста
на средата за сигурност
Отбранителната политика е елемент от цялостната
политика за сигурност на Република България. Тя се
определя от националните интереси и утвърдените в
съответствие с тях цели и приоритети.
В началото на ХХI век отбранителната полити-
ка на Република България се осъществява в слож-
на и динамична среда на сигурност. Във вътрешен
аспект тази среда се характеризира с функционира-
нето на демократична политическа система със ста-
билен консенсус по основните външнополитичес-
ки цели и приоритети, с гарантирането на право-
вия ред и зачитане на човешките права и свободи,
с укрепването на пазарната икономика и осигуря-
ването на устойчиво развитие, както и със защита-
та на индивидуалната сигурност на гражданите.
В международен аспект средата се характери-
зира с многостранното въздействие на процесите
на глобализация и интеграция, интернационализи-
ране на рисковете и предизвикателствата, асимет-
рични заплахи, нестабилност в отделни региони на
света и произтичащата от това трансформация в
основните международни организации (ООН,
НАТО, ЕС, ОССЕ).
За оптимално използване на възможностите и
ефективно преодоляване на предизвикателствата
на тази среда Република България следва страте-
гия, основана на нетрадиционни, превантивни и
изпреварващи подходи и решения, на координира-
ни и взаимно допълващи се усилия за ангажиране
на политическите, икономическите, технологични-
те, информационните, военните и гражданските
ресурси на страната. Тази стратегия отчита неде-
лимата същност на сигурността и колективната
среда, в която тя се гарантира.
Отбраната е система от дейности на държава-
та, насочени към изграждане и използване на спо-
собности за предотвратяване и противодействие
на кризи от военен и невоенен характер, застра-
шаващи националната сигурност, и в подкрепа на
държавните институции и обществото. Държава-
та осъществява своята отбрана посредством про-
веждане на активна и целенасочена отбранителна
политика, с която формулира, определя и осигуря-
ва реализирането на главната цел, мисиите и за-
дачите на въоръжените сили. Отбраната е фун-
кция на взаимодействието между множество во-
енни и невоенни фактори и се базира на принци-
пите на единно ръководство, приемственост в ос-
новните цели и приоритети, демократичен конт-
рол, прозрачност и отчетност, ефективност и ефи-
касност в изразходването на ресурси, насочени към
постигане на реален резултат.
Тази политика се реализира чрез ефективна и
резултатна стратегия за национална сигурност, ефи-
касно членство в ООН, НАТО, ОССЕ, а в бъдеще и
в ЕС, и трансформирани отбранителни способнос-
ти. Тя предполага провеждане на активна външна
политика на повишени отговорности при спазване
принципите и нормите на международното право,
принос към международния мир и сигурност, интег-
рация и взаимноизгодно сътрудничество, както и
участие в колективни действия в рамките на НАТО
по целия спектър, съюзни или коалиционни опера-
ции за стабилизиране на конфликтни региони в све-
та и принос в глобалната война с тероризма.
Отбраната на страната се преориентира—от под-
ход, основан на неутрализиране на конкретен про-
тивник, към подход, основан на създаване на необ-
ходими способности в отговор на рискове и запла-
хи. Въоръжените сили на Република България като
субект на значителна част от тези способности са
в процес на динамична трансформация. Развитие-
то на войските и силите трябва да гарантира под-
държането на ефективни, боеспособни, многофун-
кционални, модулни и мобилни войскови единици
със способности за съвместни действия, за развръ-
щане на територията на страната или извън нея,